劉慕裳

劉慕裳係香港女空手道運動員，參與個人套拳賽，外號「形女」。

劉慕裳曾經讀保良局王賜豪小學同林大輝中學，大學時期喺香港城市大學修讀創意媒體榮譽理學士，2016年畢業。

簡歷 
劉慕裳細個時喺哥哥劉知名嘅薰陶下學習空手道，因為佢覺得空手道嘅拳姿好有型。佢喺11歲開始正式練習空手道，一開始練習「對打」，亦參加過比賽，不過因為曾經令臉部受傷，佢唔想媽媽擔心就改練「形」，佢認為套拳動作好靚，講求速度同動感，亦好適合佢個人特色同風格。

劉慕裳喺16歲開始代表香港參加國際比賽，19、20歲開始每年到日本集訓兩次，打咗唔錯嘅基礎。之後去到2015年，佢開始成為全職空手道運動員。

劉慕裳係世界頂級嘅空手道運動員，世界排名長期位居前列，更加喺2018年世錦賽勇奪銅牌。

2021年8月5號嘅2020年夏季奧林匹克運動會，空手道女子個人形銅牌戰擊敗土耳其選手波贊攞到銅牌。

個人榮譽 
 香港大專體育協會 大專全年最佳女子運動員 (2013-2014、2014-2015)
 第五屆東亞空手道錦標賽2015 東亞大使
 第2屆叱吒武林 - 傑出空手道運動員獎
 ViuTV《體育係..》主持
 【CosmoBody Awards 2017】The best of the best - ICON OF THE YEAR (Athlete)
 第32屆奧林匹克運動會銅牌

主要比賽成績 
2011年
 全國空手道錦標賽- 中國    個人套拳 銅牌
 第七屆世界青少年空手道錦標賽- 馬來西亞    21歲以下個人套拳 第五名
2012年
 第八屆世界大學生空手道錦標賽- 斯洛伐克   個人套拳 銅牌 
 全國空手道錦標賽- 中國   個人套拳 金牌
2013年
 第十二屆亞洲空手道錦標賽- 杜拜   個人套拳 第五名 
 世界空手道超級聯賽- 土耳其分站   個人套拳 第七名 
 世界空手道超級聯賽- 印尼分站   個人套拳 銅牌 
 世界空手道超級聯賽- 巴黎分站   個人套拳 第五名 
 全國大學生空手道錦標賽   個人套拳 金牌   隊際套拳 金牌 
2014年
 第二十二屆世界空手道錦標賽- 巴黎   個人套拳 第七名 
 世界空手道超級聯賽- 土耳其分站   個人套拳 銅牌 
 世界空手道超級聯賽- 荷蘭分站   個人套拳 第五名 
2015年
 世界空手道超級聯賽- 奧地利分站   個人套拳 第五名 
 世界空手道超級聯賽- 德國分站   個人套拳 金牌 
 第十三屆亞洲空手道錦標賽- 日本   個人套拳 銀牌 
 第五屆東亞空手道錦標賽- 香港   個人套拳 銀牌 
 世界空手道超級聯賽- 巴黎分站   個人套拳 銅牌
2016年
 第六屆東亞空手道錦標賽- 台北   個人套拳 金牌 
 世界空手道超級聯賽- 奧地利分站   個人套拳 第五名 
 世界空手道超級聯賽- 杜拜分站   個人套拳 銅牌 
 世界空手道超級聯賽- 鹿特丹分站   個人套拳 銅牌 
 空手道一級世界盃- 斯洛文尼亞   個人套拳 金牌
2017年
 世界空手道一級系列賽- 薩爾斯堡分站   個人套拳 金牌 
 第十三屆全國運動會 - 個人套拳 銅牌
 世界空手道一級系列賽- 托萊多分站   個人套拳 銅牌 
 第七屆東亞空手道錦標賽- 澳門   個人套拳 金牌 
 世界空手道超級聯賽- 鹿特丹分站   個人套拳 銅牌 
2018年
 第二十四屆世界空手道錦標賽- 馬德里   女子個人型 銅牌
 世界空手道一級系列賽 上海站   女子個人型 銅牌
2021年
 2020年東京奧運會 女子個人型 銅牌

Karate LAU Mo Sheung Grace - Tokyo 2020 Olympics 

香港空手道運動員
類:香港女運動員
類:香港城市大學舊生
慕裳
香港奧林匹克運動會銅牌得主